text: Tavs mand sigtet for drab
  30 maj 2012 kl. 15.37
  Der er endnu ingen forklaring på, hvad der skete, da en ung mand døde i Kolding for snart en uge siden.
  En 25-årig mand blev fundet livløs ved et hus i Drejens ved Kolding torsdag aften i sidste uge.
  Den sigtede var på besøg hos en tidligere arbejdskammerat og ifølge de oplysninger, der hidtil har været fremme, skulle den 25-årige for sjov have sloges på plænen med den 31-årige, lige før han blev fundet død.
  Obduktionen har ikke påvist sikre tegn på vold.
  Den 31-årige vil ikke forklare sig overfor politiet, der nu har sigtet ham for drab.
  